CELEX: 62007TN0447
Language: lt
Date: 2007-12-05 00:00:00
Title: Byla T-447/07 2007 m. gruodžio 5 d. pareikštas ieškinys byloje Scovill Fasteners prieš Komisiją

9.2.2008   
            
            
               LT
            
            
               Europos Sąjungos oficialusis leidinys
            
            
               C 37/31
            
         2007 m. gruodžio 5 d. pareikštas ieškinys byloje Scovill Fasteners prieš Komisiją
   
   (Byla T-447/07)
   (2008/C 37/48)
   Proceso kalba: anglų
   Šalys
   
      Ieškovė: Scovill Fasteners, Inc. (Clarkesville, JAV), atstovaujama advokato O. Dugardyn
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Pripažinti negaliojančiu 2007 m. rugsėjo 19 d. Komisijos sprendimą dėl procedūros pagal EB 81 straipsnį (byla COMP/E-1/39.168 — Metalinės galanterijos prekės: Užtrauktukai).
            
         
               —
            
            
               Nepatenkinus pirmojo reikalavimo, panaikinti arba sumažinti ieškovei paskirtą baudą.
            
         
               —
            
            
               Nurodyti Komisijai padengti savo ir ieškovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė prašo panaikinti 2007 m. rugsėjo 19 d. Komisijos sprendimą C(2007) 4257 galutinis byloje COMP/E-1/39.168 — PO/Metalinės ir plastmasinės galanterijos prekės: Užtrauktukai, kuriame Komisija nustatė, kad ieškovės dukterinė įmonė kartu su kitomis įmonėmis, sutardama dėl suderinto kainų padidinimo, pasikeisdama konfidencialia informacija apie kainas ir įgyvendindama kainų pakėlimą, pažeidė EB 81 straipsnį.
   Grįsdama ieškinį ieškovė tvirtina, kad Komisija klaidingai manė, jog ieškovė su savo dukterine įmone sudaro vieną ekonominį vienetą, ir kad ieškovė neturėtų būti laikoma bendrai atsakinga už jos dukterinei įmonei už šios dukterinės įmonės tariamai padarytus pažeidimus paskirtos baudos sumokėjimą.
   Toliau ieškovė nurodo, kad Komisija neįrodė, kaip to reikalaujama, jog ieškovės dukterinė įmonė dalyvavo kartelyje po 1997 metų.
   Dėl antrojo reikalavimo ieškovė teigia, kad Komisija:
   
               —
            
            
               apskaičiuodama baudos dydį padarė akivaizdžių klaidų,
            
         
               —
            
            
               vertindama pažeidimų trukmę ir sunkumą neatsižvelgė į visas reikšmingas aplinkybes,
            
         
               —
            
            
               neįvertino lengvinančių aplinkybių, pavyzdžiui, menko ieškovės dukterinės įmonės vaidmens.